ສານອາຍານາໆຊາດ ຕັດ​ສິນ​ຈຳຄຸກ 20 ປີ ຕໍ່ອະດີດສະຕີ ​ໝາຍ​ເລກ​ນຶ່ງ Ivory Coast 
ICC ໄດ້ກ່າວວ່າ Ivory Coast ຕ້ອງໄດ້ມອບຕົວອະດີດສະຕີ​ໝາຍ​ເລກ​ນຶ່ງ ໃຫ້ປະເຊີນໜ້າ ກັບຂໍ້ຫາຂ້າລ້າງເຊື້ອຊາດເຜົ່າພັນຈາກສົງຄາມກາງເມືອງໃນປະເທດດັ່ງກ່າວ.
ອະດີດສະຕີໝາຍເລກນຶ່ງຂອງ Ivory Coast ທ່ານນາງ Simone Gbagbo ໄດ້ຖືກຕັດ ສິນລົງໂທດຈຳຄຸກ 20 ປີ ຍ້ອນບົດບາດ ຂອງທ່ານນາງ ໃນຄວາມຮຸນແຮງຫຼັງຈາກການເລືອກຕັ້ງໃນ ປີ 2011 ສານໃນນະຄອນ Abidjan ໃນວັນອັງຄານມື້ນີ້ ໄດ້ພົບເຫັນວ່າ ທ່ານນາງ Gbagb ມີຄວາມຜິດໃນຂໍ້ຫາບ່ອນທຳລາຍຄວາມ ປອດໄພຂອງປະເທດແລະຈັດຕັ້ງກຸ່ມອັນທະພານຕິດອາວຸດ ໃນຄວາມຮຸນແຮງທີ່ເຮັດໃຫ້ມີ 3 ພັນຄົນ ເສຍຊີວິດ ທ່ານນາງ ແລະສາມີຂອງທ່ານນາງ ທ່ານ Laurent Gbagbo ບໍ່ຍອມຮັບເອົາຜົນການເລືອກ ຕັ້ງໃນປີ 2010ທີ່ໄດ້ມອບໄຊຊະນະໃນການເລືອກຕັ້ງປະທານາທິບໍດີໃຫ້ແກ່ຄູ່ແຂ່ງຂອງທ່ານ ກໍຄື ທ່ານ Alassane Ouattara ໃນເດືອນທັນວາປີກາຍນີ້ ສານອາຍານາໆຊາດ ຫຼື ICC ໄດ້ກ່າວວ່າ Ivory Coast ຕ້ອງໄດ້ ມອບຕົວອະດີດສະຕີໝາຍເລກນຶ່ງໃຫ້ປະເຊີນໜ້າກັບຂໍ້ຫາຂ້າລ້າງເຊື້ອຊາດເຜົ່າພັນຈາກສົງ ຄາມກາງເມືອງໃນປະເທດດັ່ງກ່າວ Ivory Coast ໄດ້ປະຕິເສດທີ່ຈະມອບຕົວອະດີດສະຕີໝາຍເລກນຶ່ງໃຫ້ແກ່ສານອາຍາ ທີ່ມີ ສຳນັກງານທີ່ນະຄອນ Hague ໃນໄລຍະຜ່ານມາ ເພື່ອຈະດຳເນີນຄະດີທ່ານນາງຢູ່ໃນສານ ພາຍໃນປະເທດ ລັດຖະບານ Ivory Coast ໄດ້ຍື່ນຂໍ້ທ້າທາຍຕໍ່ສານອາຍານາໆຊາດ ທີ່ຕ້ອງການຕົວທ່ານ Gbagbo ໃນເດືອນກັນຍາປີກາຍ ການຕັດສິນໃນເດືອນທັນວາ ກໍແມ່ນການເສຍໄຊໃນການ ທ້າທາຍດັ່ງກ່າວ ອະດີດປະທານາທິບໍດີ Gbagbo ແລະຜູ້ນຳເຍົາວະຊົນທ່ານ Charlie Ble Goude ແມ່ນໄດ້ຢູ່ໃນການຄຸ້ມຄອງຂອງສານອາຍານາໆຊາດແລ້ວ